ସାଧାରଣତଃ ଶବଦାହ ଗ୍ରାମମାନଙ୍କର ଶେଷ ମୁଣ୍ଡରେ ଥିବା ଶ୍ମଶାନରେ କରାଯାଏ। ସହରରେ ମଧ୍ୟ ଶ୍ମଶାନ ସହର ବାହାରେ ଅବସ୍ଥିତ ଥାଏ । ଶବଦାହ ସ୍ଥଳରେ ପହଞ୍ଚିବା ପରେ ଶବକୁ ଦକ୍ଷିଣ ଆଡକୁ ମୁହାଁଇ ଅନ୍ତିମ ସଂସ୍କାର ପାଇଁ ରଖାଯାଏ।  ଅଳଙ୍କାର ଯଦି ଦେହରେ ଥାଏ,ତା'ହାକୁ କାଢି ଦେବାକୁ ହୁଏ। ଶରୀରକୁ ଚିତା ଚାରିପାଖରେ ତିନି ଥର ବୁଲାଇ ଦେବାକୁ ପଡିଥାଏ ଏବଂ ତା’ପରେ ଏହାକୁ ଚିତା ଉପରେ ରଖାଯାଏ। ଏହା ସହିତ କିଛି ପୂଜା ଓ ଆରତୀ ମଧ୍ୟ କରିବାକୁ ପଡେ। ଅରୁଆ ଚାଉଳ ଏବଂ ତିଳ ମଞ୍ଜି ଶରୀରର ପାର୍ଶ୍ୱରେ ବିଛାଇ ଦିଆ ଯାଇଥାଏ।  ପରିବାରର ସମସ୍ତ ସଦସ୍ୟଙ୍କ ଉପସ୍ଥିତିରେ, ଜ୍ୟେଷ୍ଠପୁତ୍ର ପବିତ୍ର ମନ୍ତ୍ର ଉଚ୍ଚାରଣ କରିବା ସହିତ ଶରୀରରେ ଘିଅ ଢାଳି ଦିଅନ୍ତି। ପୁରୁଷମାନେ ଶରୀରକୁ କାଠରେ ଘୋଡାଇ ସେଥିରେ ଧୂପ ଓ ଘିଅ  ଦିଅନ୍ତି। ଧନୀ ପରିବାରର ଲୋକମାନେ ଶବଦାହ ପାଇଁ ମହଙ୍ଗା ଚନ୍ଦନ କାଠ କିଣି ଅଗ୍ନିରେ ଦେଇଥାଆନ୍ତି। ଏହି ସମୟରେ ପିତୃ ପୁରୁଷଗଣଙ୍କୁ ଆବାହନ କରିବା ସହିତ ଅଗ୍ନିରେ ଘୃତ ଅର୍ପଣ କରାଯାଏ।